शिवराज के 'टाइगर जिंदा है' पर कांग्रेस का तंज, 'बूढ़ा टाइगर अब पिंजरे' में, दिग्विजय करेंगे संरक्षण...  
कांग्रेस नेता ने शिवराज सिंह चौहान पर कसा तंज
अरुण यादव ने कहा- बूढ़ा टाइगर अब पिंजरे में है
चुनाव में शिवराज चौहान ने अरुण यादव को हराया था
Congress' Arun Yadav on former MP CM Shivraj Singh Chouhan's remark ‘Tiger zinda hai': Tiger ko pinjre mein band kar diya hai humne, or budhe tiger ka sanrakshan karne ki zimmedaari Digvijay Singh Ji ne le li hai, kyunki tiger budha hogya hai toh usko pinjre main daal diya jaega. pic.twitter.com/sbLV4P3T4H
 
बता दें कि मध्यप्रदेश के पूर्व मुख्यमंत्री और वरिष्ठ कांग्रेस नेता दिग्विजय सिंह (Digvijay Singh) ने भी शिवराज सिंह चौहान (Shivraj Singh Chouhan) के बयान पर तंज कसते हुए कहा था कि राज्य में 'टाइगर' का संरक्षण किया जाएगा. दिग्विजय ने कहा था, 'टाइगर का संरक्षण किया जाएगा. यह दुर्लभ प्राणी होता जा रहा है.' 
बता दें कि मध्य प्रदेश के पूर्व मुख्यमंत्री शिवराज सिंह चौहान ने राज्य में कांग्रेस की सरकार बनने के बाद राज्य के मतदाताओं को निश्चिंत रहने का आश्वासन बेहद अनूठे स्टाइल से दिया था. बॉलीवुड के 'सुल्तान' सलमान खान की फिल्म 'टाइगर ज़िन्दा है' से प्रभावित होकर शिवराज ने अपने निर्वाचन क्षेत्र बुधनी की जनता को संबोधित करते हुए कहा था, आगे क्या होगा, इस बात की चिंता न करें, क्योंकि 'टाइगर अभी ज़िन्दा है.' बुधनी के मतदाताओं का आभार व्यक्त करते हुए शिवराज सिंह चौहान ने कहा था, 'किसी को भी इस बात की चिंता करने की ज़रूरत नहीं कि आगे क्या होगा. मैं अभी यहीं हूं... टाइगर अभी ज़िन्दा है...'